গরু পাচার রুখতে অ্যাকশন মোডে পুলিশ, রঘুনাথগঞ্জে গ্রেফতার ২

মুর্শিদাবাদ: ভারত–বাংলাদেশ সীমান্তবর্তী (India-Bngladesh Border) এলাকায় গরু পাচার চক্রের বিরুদ্ধে বড়সড় সাফল্য পেল জঙ্গিপুর পুলিশ জেলা। রঘুনাথগঞ্জ (Raghunathgunge) থানার পুলিশ অভিযান চালিয়ে গরু পাচারের অভিযোগে দুই বাংলাদেশি যুবককে গ্রেফতার (arrested) করেছে।

পুলিশ সূত্রে জানা গেছে, রঘুনাথগঞ্জ থানার অন্তর্গত সেকেন্দ্রা ঘোষপাড়া এলাকা থেকে ধৃতদের আটক করা হয়। গ্রেপ্তার হওয়া দুই যুবকের নাম মহম্মদ বাবু ও মহম্মদ সুমন। প্রাথমিক তদন্তে জানা গিয়েছে, তারা বাংলাদেশের চাপাইনবাবগঞ্জ জেলার দেবীপুর এলাকার বাসিন্দা।

আরও পড়ুন: শান্তিনিকেতনের হোটেলে মধুচক্র! গ্রেফতার ৪ যুবক

গোপন সূত্রে খবর পেয়ে পুলিশ ওই এলাকায় অভিযান চালায়। অভিযানের সময় সন্দেহজনকভাবে ঘোরাফেরা করতে দেখে দুই যুবককে আটক করা হয়। পরে জিজ্ঞাসাবাদে তারা গরু পাচার চক্রের সঙ্গে যুক্ত থাকার কথা স্বীকার করেছে বলে দাবি পুলিশের। এই পাচার চক্রের সঙ্গে আরও কারা জড়িত রয়েছে, তা খতিয়ে দেখছে তদন্তকারীরা। ধৃতদের বিরুদ্ধে নির্দিষ্ট ধারায় মামলা রুজু হয়েছে। আজ তাদের জঙ্গিপুর মহকুমা আদালতে তোলা হবে। ঘটনার পর সীমান্ত এলাকায় নজরদারি ও নিরাপত্তা ব্যবস্থা আরও জোরদার করা হয়েছে বলে জানিয়েছে পুলিশ।